En mand er anholdt for at true to politibetjente med en brødkniv i Hjørring.

En mand blev tirsdag formiddag anholdt i Hjørring for at truet to politimænd med kniv. Manden, der af vagtchefen beskrives som psykisk syg, havde hidset sig op i Sportigan i Hjørring. Han er meget aggressiv og han trækker en lang kniv frem i butikken. Men butikkens personale formår at få talt ham til ro, og han forlader forretningen. Butikkens personale ringer til politiet, og de formår at få ham anholdt kort derefter. Men han har ifølge vagtchef Mogens Hougsen truet to politibetjente i forbindelse med anholdelsen. - Det bliver nu behandlet som en trusselssag. Vi kan ikke sige særlig meget, fordi der er grundlovsforhør i morgen, siger Mogens Hougsen. Manden fremstilles i grundlovsforhør onsdag klokken 10.